recursal/SuperWikiNEXT-32B huggingface dataset:
**Marco Pinotti** (født 25. februar 1976 i Bergamo, Italia) er en italiensk all-round syklist. Han vant 28 ritt som amatør før han ble profesjonell i 1999 med laget Lampre-Daikin. På den 15. etappen av Tour de France 2001 kom han på andreplass, etter belgieren Rik Verbrugghe.

I Giro d'Italia 2007 ble han nummer 2 på den sjette etappen og overtok sammenlagtledelsen. Han kjempet hardt for å beholde trøyen så lenge som mulig, men på den første fjelletappen etter at han tok trøyen ble han passert i sammendraget og falt til 9.-plass. Pinotti fortsatte å kjempe gjennom resten av Giroen, og endte til slutt på en 18.-plass sammenlagt.

Meritter
--------

2003
4. etappe Baskerland rundt
2005
 Italiensk mester på tempo
2007
 Italiensk mester på tempo
2008
 Italiensk mester på tempo
Sammenlagt Tour of Ireland
21. etappe Giro d'Italia
2009
 Italiensk mester på tempo
5. etappe Baskerland rundt
2010
 Italiensk mester på tempo
Prologen i Romandie rundt
2012
21. etappe Giro d'Italia
2013
 Italiensk mester på tempo

Referanser
----------

Eksterne lenker
---------------

* (en) Marco Pinotti – kategori av bilder, video eller lyd på Commons Rediger på Wikidata
* (en) Marco Pinotti – Olympedia Rediger på Wikidata

* (en) Marco Pinotti – Sports-Reference (OL-resultater – arkivert) Rediger på Wikidata

* (en) Marco Pinotti – UCI Rediger på Wikidata

* (en) Marco Pinotti – ProCyclingStats Rediger på Wikidata

* (en) Marco Pinotti – Cycling Archives Rediger på Wikidata

* (en) Marco Pinotti – Cycling Quotient Rediger på Wikidata

* (en) Marco Pinotti – CycleBase Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
***Belyj pudel*** (originaltittel: *Белый пудель*) er en sovjetisk film fra 1956, regissert av Marianna Rosjal-Strojeva og Vladimir Sjredel.

Handling
--------

På Krim-kysten mot slutten av 1800-tallet opptrer Lodizjkin, hans 12 år gamle sønn Sergej - en akrobat - og deres hvite puddel Arto for lokalbefolkningen og folk som er på ferie. De tjener et beskjedent levebrød, og reiser mye. En dag, i Jalta, går de inn i hagen til et luksuriøst hus hvor de opptrer for husets eiere og Trilly - et barn som ingen kan si nei til.

Når de er i ferd med å reise videre, krever Trilly å få puddelen deres. Det spiller ingen rolle at familien forsøker å forklare at puddelen ikke er til salgs, fordi den er sentral i opptredenene deres. Men Trilly nekter å gi fra seg hunden, og en krise oppstår. Moren hans tilbyr dem en enorm sum penger, men han nekter og reiser sin vei. Men den natten forsvinner hunden deres.

Skuespillere
------------

* Viktor Koltsov som Lodizjkin
* Vladimir Poljakov som Sergej
* Natalja Gitserot som Ms. Oboljaninova
* Aleksandr Antonov
* Georgij Milljar som Ivan

Referanser
----------

1. ↑  БЕЛЫЙ ПУДЕЛЬ (1955)
2. ↑  Белый пудель

Eksterne lenker
---------------

* (en) *Belyj pudel* på Internet Movie Database Rediger på Wikidata

* (en) *Belyj pudel* på AllMovie Rediger på Wikidata
***Bembidion aeneum*** er en av billene i delgruppen (underfamilien) skyggeløpere (Trechinae) i familiegruppen løpebiller.

Systematikken innen slekten *Bembidion* er uavklart, enkelte deler slekten opp i flere slekter, mens andre plasserer artene i underslekter.

Utbredelse
----------

*Bembidion aeneum* finnes i Europa og Sentral-Asia. I Europa har den en todelt utbredelse, i nordvest i landene rundt Nordsjøen og Atlanterhavet, inkludert Skandinavia. Det andre området er i sørøst, mellom Det kaspiske hav og Romania. Den er registrert fra Norge.

Utseende
--------

*Bembidion aeneum* er en liten løpebille med en ganske slank og litt flat kroppsform, 3,5-4,5 millimeter lang. Kroppen er mørk bronsefarget. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *Bembidion* er like hverandre og er vanskelige å artsbestemme.

Levevis
-------

*Bembidion aeneum* lever i vegetasjonen, særlig langs elvebredder med fuktig leireholdig grunn, men kan også finnes langs veiskråninger, innsjøer. Den kan også forekomme et stykke fra vann, i kulturlandskapet.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Fauna Europaea Web Service - Bembidiina - www.faunaeur.org
2. ↑  Database Carabidae of the World Filter by country / Norway - www.carabidae.ru
3. ↑  Fauna Europaea – søk på: *Distribution: Norwegian mainland for Subtribe Bembidiina* Arkivert 9. mai 2017 hos Wayback Machine. (søkedato: 4. november 2008

Eksterne lenker
---------------

* (en) *Bembidion aeneum* – oversikt og omtale av artene i WORMS-databasen Rediger på Wikidata

* (en) *Bembidion aeneum* i Global Biodiversity Information Facility Rediger på Wikidata

* (no) *Bembidion aeneum* hos Artsdatabanken Rediger på Wikidata

* (sv) *Bembidion aeneum* hos Dyntaxa Rediger på Wikidata

* (en) *Bembidion aeneum* hos Fossilworks Rediger på Wikidata

* (en) *Bembidion aeneum* hos NCBI Rediger på Wikidata

* (en) *Kategori:Bembidion aeneum* – bilder, video eller lyd på Wikimedia Commons Rediger på Wikidata

* *Bembidion aeneum* – detaljert informasjon på Wikispecies Rediger på Wikidata
* *Bembidion aeneum* (Ground Beetles of Ireland) - engelskspråklig
* *Bembidion aeneum* (Database Carabidae of the World) – engelskspråklig
* *Bembidion aeneum* (Fauna Europaea) - engelskspråklig
* Norsk entomologisk forening
**Egglederen** *(latin: Tuba uterina, gresk: Salpinx)* er to smale rør som forbinder hunpattedyrets eggstokk med livmoren. I kvinner er de ca. 0,5 cm i diameter og ca. 7-15 cm lange. Egglederne består av 3 lag, mucosa (slimhinne) Muscularis externa (muskler) og serosa ( en tynn hinne bestående av epitelceller som er del av bukhinnen).

Egglederen ble for første gang beskrevet av den italienske legen Gabriele Falloppio (1523–1562), derav det engelske navnet på egglederne: Fallopian tubes. 

Eggstokken og egglederen bli ofte sammenfattet under det latinske begrepet adnex. 
Det er i egglederen befruktningen vanligvis foregår.
Det finnes ikke noe organ hos mannen med lik funksjon. 

Under eggløsningen beveger den modne egget seg fra eggstokkene ned gjennom egglederne til livmoren. Hvis egget blir befruktet, vil det forbli i egglederen i omkring 3 dager før det fortsetter til livmoren og graviditeten fortsetter. Hvis egget sitter fast i egglederen og ikke får beveget seg ned i livmoren kalles det en ektopisk graviditet ( eller *graviditet utenfor livmoren*. Fosteret vil normalt ikke være levedyktig og dør bort av deg selv. Noen ganger kan det kreve kirurgiske inngrep, spesielt om graviditeten sprekker egglederen og forårsaker blødning til bukhulen. Slik blødning er livstruende og berettiger øyeblikkelig hjelp operasjon med minst mulig tap av tid.

Kreft i egglederne
------------------

Ondartede svulster utgått fra eggleder (tubecancer) er uvanlig, med cirka 10 tilfeller årlig. Klinisk er de vanskelige å skille fra eggstokkreft (ovarialcancer). Symptomer, diagnostikk og behandling er det samme. Ved gynekologisk undersøkelse kan oppfylning av slik kreft kjennes mellom undersøkerens fingre i skjede og endetarm og andre hånd på mavehuden. Disse tumorene har en betydelig tendens til spredning til lymfeknuter, og derfor anbefales alltid fjerning av lymfeknuter i bekkenet og langs aorta i de tilfeller der alt tumorvev kan fjernes ved operasjon. Det gis alltid cytostatikabehandling etter operasjon, også tidlig stadium. Prognosen er den samme som for ovarialcancer.

Kilder
------

* (no) Eggleder i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC **·** BNE
 |
**Belønningsordningen for bedre kollektivtransport og mindre bilbruk i byområdene**, eller bare **Belønningsordningen**, er en statlig tildelingsordning for å «stimulere fylkeskommunene til å satse på lokal kollektivtransport». Ordningen ble innført av samferdselsminister Torild Skogsholm (V) gjennom statsbudsjettet for 2004, med bakgrunn i stortingsmeldingen *Bedre kollektivtransport* fra 2002, og statsbudsjettet for 2003.

I utgangspunktet omfattet ordningen byområdene Oslo, Bergen, Stavanger, Trondheim og Kristiansand. I 2006 ble Tromsø tatt med, og i 2008 kom også Sarpsborg/Fredrikstad, Drammen og Grenland med. Fram til og med 2008 ble alle tildelinger gjort fra år til år, men fra og med 2009 er noen av byområdene gitt flerårige avtaler. Retningslinjene for ordningen slår fast at «Formålet med de flerårige avtalene er å legge til rette for en markert endring for transportutviklingen i det aktuelle byområdet.»

Tildelinger
-----------

|  | Tildeling i millioner kroner |
| --- | --- |
| Byområde | 2004 | 2005 | 2006 | 2007 | 2007revidert | 2008 | 2009 | 2010 | 2011 |
| Oslo | 25 | 40 | 60 | 43 | 63 | 66 | 80 | 20 | 60,1 |
| Bergen | 17 | 25 | 25 | 25 | 30 | 32 | 40 | 55 | 70 |
| Stavanger | 13 | 25 | 25 | 14 | 22 | 15 | 22,3 | 35 | 40 |
| Trondheim | 10 | 10 | 10 | 10,2 | 15,2 | 17 | 60 | 95 | 105 |
| Kristiansand | 10 | 15 | 25 | 11,1 | 17,1 | 18 | 80 | 80 | 65 |
| Tromsø | -- | -- | 5 | 4 | 7 | 3,7 | 3,4 | 6 | 0 |
| Sarpsborg/Fredrikstad | -- | -- | -- | -- | -- | 0 | 7 | 2 | 6 |
| Drammen | -- | -- | -- | -- | -- | 4 | 20 | 30 | 60 |
| Grenland | -- | -- | -- | -- | -- | 6 | 9 | 10 | 25 |
| Sum | 75 | 115 | 150 | 107,3 | 154,3 | 161,7 | 321,7 | 333 | 431,1 |

Tildelinger som er en del av en flerårig avtale er markert med grå celler.

-- = Byer som ikke var omfattet av ordningen

Referanser
----------

1. 1 2  Stortingsmelding nr. 26 (2001–2002) *Bedre kollektivtransport*, kapittel 4.3.1 i dokumentet på nett, 5.3.1 i den trykte utgaven
2. ↑  St.prp. nr. 1 (2003-2004) SD, kapittel 3.2.3
3. ↑  St.prp. nr. 1 (2002-2003) SD, kapittel 3.2.4
4. ↑  Retningslinjer for Belønningsorningen f.o.m. 2009
5. ↑  Belønningsordningen - tildeling av midler

Eksterne lenker
---------------

* Regjeringens temaside om Belønningsordningen
***Amplexella*** er en slekt av mycelbiller som særlig finnes knyttet til sopp og åtsler.

Utseende
--------

Små (2-4 millimeter), halvmatte, mørkbrunlige mycelbiller, kroppsformen nærmest dråpeformet med lange bein. Antennene er litt kølleformede og 11-leddete. De fem ytterste leddene danner en avlang klubbe, men det åttende leddet er mye mindre enn de andre og er vanligvis forkortet til en liten skive. Hodet er oftest kraftig innskåret bak fasettøynene, med en smal hals, men dette kan være vanskelig å se da billene gjerne trekker hodet inn under brystskjoldet. Hannen har utvidete føtter på forbeina.

Levevis
-------

Artene kan finnes på små åtsler, mellom råtnende plantemateriale og av og til i musereir.

Utbredelse
----------

Slekten er utbredt i den neotropiske økosonen (Venezuela).

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien **mycelbiller, Leiodidae** Fleming, 1821
				+ Underfamilien kadaverbiller, **Cholevinae**
					- Stammen Ptomaphagini
						* Slekten ***Amplexella*** Gnaspini, 1996
							+ *Amplexella dimorpha* Gnaspini, 1996
							+ *Amplexella similis* Gnaspini, 1996

Referanser
----------

1. ↑  «Artsdatabankens artsopplysninger». Artsdatabanken. 12. november 2020. Besøkt 12. november 2020.

Kilder
------

Leiodidae i Tree of life

Eksterne lenker
---------------

* (en) *Amplexella* i Global Biodiversity Information Facility Rediger på Wikidata
**Adolf** «**Adi**» **Dassler** (født 3. november 1900 i Herzogenaurach i Tyskland, død 6. september i 1978 i Herzogenaurach) var en tysk forretningsmann og grunnlegger av selskapet Adidas, produsent av treningstøy og sportsutstyr.

Biografi
--------

Dassler hadde bakgrunn som baker, men lagde sitt første skopar i 1920 i sin mors kjøkken. Dassler var en aktiv friidrettsløper og ønsket å lage spesialsko for de ulike øvelsene. Han brukte seilduk som et sentralt materiale, men også silke fra fallskjermer og lær fra hjelmer som de fant på bygdene etter den første verdenskrig. Han ble kjent for sine lette løpesko, etter hvert også med pigger. Med støtte av sin far, Christoph, og to av hans arbeidskamerater (brødrene Zehlein), som arbeidet i en skofabrikk i et smedverksted ble Adi Dasslers første skoproduksjon satt i system.

### 1924 - *Gebrüder Dassler Schuhfabrik*

I 1924 ble hans to år eldre bror Rudolf («Rudi») Dassler med i skoproduksjonen, og de startet selskapet *Gebrüder Dassler Schuhfabrik* (Brødrene Dasslers Skofabrikk). Under sommer-OL 1928 i Amsterdam hadde Brødrene Dasslers utstyrt en rekke utøvere med sine spesialsko. Dette la et fundament for selskapets internasjonale vekst, og de solgte rundt 200 000 par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.

### 1948 - Familiefeiden

Samarbeidet mellom brødrene var ikke godt, og i 1948 gikk de hver til sitt. Rudi Dassler startet selskapet *Ruda*, som senere endret navn til Puma, og Adi Dassler startet Adidas 18. august 1949. Navnet satte han sammen av de første stavelsene av sitt eget navn, og logonavnet ble skrevet uten stor forbokstav, adidas.

### 1978 - Horst Dassler tar over

I 1973 etablerte Adi Dasslers sønn, Horst Dassler, sitt selskap Arena, som produserte svømmeutstyr. Etter Adolf Dassler bortgang i 1978 tok sønnen og hans kone, Käthe, over selskapet. Adidas ble et *limited selskap* i 1989, men aksjene ble ikke lagt ut som offentlig aksjeselskap før 1995. Selskapet er per 2008 verdens nest største fabrikant av sportstøy.

Referanser
----------

1. 1 2   Proleksis Encyclopedia, oppført som Adolf (Adi) Dassler, Proleksis enciklopedija ID 16909[Hentet fra Wikidata]
2. 1 2   Find a Grave, Find a Grave 154566345, besøkt 9. oktober 2017[Hentet fra Wikidata]
3. 1 2   Internet Movie Database, IMDb-nummer nm1766984, besøkt 14. oktober 2015[Hentet fra Wikidata]
4. ↑  «A Run for Their Money». The Wall Street Journal. 21. mars 2008. Besøkt 12. april 2008.  *Bokomtale av «Sneaker Wars», Barbara Smit, mars 2008, ISBN 9780061246579 (engelsk)*
5. ↑  «Adidas, Deutsche Telekom, Infineon: German Equity Preview». Bloomberg. 16. januar 2008. Arkivert fra originalen 28. mars 2020. Besøkt 12. april 2008.  *engelsk*

Eksterne lenker
---------------

* Adidas.com

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** NKC
 |

Portal: Tyskland
**Knivsflå** er en fraflyttet fjellgård oppe på et platå ved siden av fossene De syv søstrene, ca. 250 meter over Geirangerfjorden. Knivsflå kommer fra ordet "Skarp fjellegg". Før de ble omdøpt, het da også disse fossene Knivsfossane.
Det er en av flere gårder i og under utsatte fjellheng i Geiranger; med gårder som Megardsplassen, Horvadrag, Matvik, Skageflå og Blomberg. Likevel var det Knivsflå-gården som i eldre tid gikk for å være den beste gården i Geirangerfjorden, trolig på grunn av plasseringen i solhellingen. 

Bruket Knivsflå blei fraflyttet fordi herradsstyret mente at risikoen var stor for at en fjellhammar ovenfor husene ville rase ut. Dette har vært den mest utsatte gården i Geiranger, og steinsprang og ras har tatt livet av seks mennesker på Knivsflå i løpet av hundre år. 

Gården besøkes lite av turister grunnet bratt terreng og sjelden transport til der råsa starter med fjorden. Fra fjorden tar turen opp 40 minutter. 250 meter ovenfor Knivsflå er det fra gammalt av et tidlig sommerbeite med tilhørende fjøs. Stien opp til sommerbeite er gjengrodd og ikkje framkommelig uten klatreutstyr.

Eksterne lenker
---------------

* Storfjordens venner: Bilder fra sommerstevner, 2005 - Knivsflå i Geiranger
* Vårt Land: Nytt gammelt mesterverk[*død lenke*]
* Sunnmørsposten: Farlege fjell
* Geiranger.no Naturattraksjonar
* 

|  |  |
| --- | --- |
| Oppslagsverk/autoritetsdata | Encyclopædia Britannica **·** Sentralt stedsnavnregister
 |
**Johan Bülow Wamberg** (født 15. mai 1786 i Hvideseid, død 8. juni 1852 i Kristianssand) var en norsk kjøpmann og politiker.

Stortingsrepresentanten
-----------------------

Johan Bülow Wamberg ble valgt inn på Stortinget j Stortingsvalget 1826 som representant for *Skien og Porsgrund*. Han satt på tinget i én periode.

Personlige liv og karriere
--------------------------

Johan Bülow Wamberg ble født i Kviteseid som sønn av Nils Wamberg og hans kone Susanne Sophie Saxe. Hans far hadde flyttet fra Danmark for å bli sorenskriver. Johan Bülow Wamberg ble i stor grad oppfostret av politikeren og forretningsmannen Niels Aall. Han endte med å etablere sitt eget selskap i Skien.

Wamberg ble rundt 1830 overtollbetjent i Farsund, i 1841 i Flekkefjord og den 23. april 1842 i Kristianssand, hvor han ble til sin død.

Wamberg giftet seg med Hedvig Jørgine Flood og de hadde åtte barn. Etter hennes død i 1840 giftet han seg med Mathilde Petromine Cappelen. De hadde tre barn.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 937[Hentet fra Wikidata]
2. 1 2 3 4  «Familien Flood i Skien». Besøkt 2. desember 2012.
3. ↑  «Johan Bulow Wamberg». Norsk samfunnsvitenskapelig datatjeneste (NSD). Arkivert fra originalen 27. mai 2011. Besøkt 2. desember 2012.

Eksterne lenker
---------------

* (no) Johan Bülow Wamberg hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni
 |
**Borghild Husdal Buhaug** (født 19. juli 1964 i Orkdal) er en norsk rektor og politiker (Sp). Hun var ordfører i Leksvik kommune 2003–2007, og ble valgt gjennom et valgteknisk samarbeid mellom Senterpartiet, Høyre og Fremskrittspartiet.

Hun er cand.mag. fra NTNU og Trondheim lærerhøgskole, og har mastergrad i kunnskaps- og innovasjonsledelse fra Copenhagen Business School. Hun var lærer ved barne- og ungdomsskolen Testmann Minne skole i Leksvik før hun ble ordfører. I 2007 tiltrådte hun som rektor ved Leksvik videregående skole. I 2019 tiltrådte hun som rektor ved Johan Bojer videregående skole, som er en sammenslåing av Leksvik og Rissa videregående skoler og får et nybygg i Vanvikan.

Borghild Husdal Buhaug er mor til Bjørnar Buhaug, som i 2019 blir ordfører i Indre Fosen kommune.

Referanser
----------

1. ↑  Kothe-Næss, Tomas (19. september 2003). «Sp-ordførere med Frp-hjelp». *Adresseavisen*: 4.
2. 1 2 3  Overland, Sigrun H. (7. september 2018). «Ny rektor ansatt. – Jeg er både glad og ydmyk». *Fosna-Folket*. Besøkt 17. september 2019.
3. ↑  Fiskum, Jon Åge (17. oktober 2007). «Strøm valgt til ordfører i Leksvik». *Trønder-Avisa*: 6–7.
4. ↑  «Slår mor med noen år. Han er en av tidenes yngste Fosen-ordførere». *Fosna-Folket*. 13. september 2019. Besøkt 17. september 2019.
Thomonds utstrekning før normannernes invasjonThomond bro med King John's Castle på sørbredden av elven Shannon i Limerick.
**Thomond** (irsk: *Tuadh Mumhan*, *Nord Munster*) er et historisk kongedømme i Irland, og i dag et uoffisielt navn på et område.

Området i Irland som i dag assosieres med navnet Thomond består av grevskapet Limerick, den nordlige delen av grevskapet Tipperary og den østlige delen av grevskapet Clare, altså i praksis det meste av den nordlige delen av Munster. 

Navnet brukes av flere etablissementer og organisasjoner som holder til i, eller har tilknytning til, denne regionen. Som eksempler kan nevnes *Thomond College of Education*, en utdanningsinstitusjon for lærere (nå slått sammen med University of Limerick), eller arenaen *Thomond Park* hvor rugbylaget *Munster* spiller hjemmekampene sine. Thomondbroen var i århundrer den eneste broen I byen Limerick over elven Shannon.

Historisk refererer Thomond til et av de mange kongedømmene som fantes
på den irske øya før den normanniske invasjonen. Disse små kongedømmene hadde ikke faste grenser, og var i regelen lik innflytelsesområdet for den dominerende klanen. Fra 800-tallet var det Dal gCais som dominerte dette området. Betegnelsen «konge av Thomond» (*ri Tuad Mumu*) er først kjent brukt om Cennetig mac Lorcan på midten av 900-tallet. Området var kjerneområdet for Dal gCais, og de kjente kongene Brian Boru, Donnchad mac Briain, Toirdelbach ua Briain og Muirchertach Ua Briain regjerte Munster og store deler av Irland herfra. På 1100-tallet ble Munster delt i kongedømmene Thomond og Desmond, og fra nå av og til 1500-tallet var konge av Thomond en offisiell tittel som gikk i arv innen O'Brian-dynastiet.

Eksterne lenker
---------------

* kart over Irland forskjellige historiske epoker
* Tribes, History & Maps of Thomond Region
Baksiden av gamle Bodø lærerhøgskole Foto: Per Ottar Nilsen 
**Bodø lærerhøgskole** var en høgskole for lærerutdanning, etablert i Bodø i 1951 under navnet *Statens lærerskoleklasser i Bodø*. Skolen ble i 1994 fusjonert inn i Høgskolen i Bodø.

Skolen fikk navnet *Bodø offentlige lærerskole* i 1962, deretter navnet *Bodø lærerskole* fra 1967 og *Bodø lærerhøgskole* fra 1981.

Bygget eies idag av Nordland fylkeskommune, som skal oppusse lokalene til en ny videregående skole, som skal stå klar til skolestart 2015.

Litteratur
----------

* *Bodø lærerskole 25 år*. I redaksjonen: Roald Kjærstad, mfl. Bodø, 1976. Jubileumsnummer av *Tabula rasa : organ ved Bodø lærerskole*.
* *Bodø lærerhøgskole 40 år : 1951-1991*. – Bodø, 1993 ISBN 82-7524-003-4
* *Lærerutdanningen i Bodø : en kilde til kunnskap i 50 år 1951 – 2001*. Redaktør: Per Th. Eggesvik. Bodø, 2001

Referanser
----------

1. ↑  Ny videregående skole i Bodø Arkivert 4. oktober 2013 hos Wayback Machine.. Nordland fylkeskommune.

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen
 |
**Branicki-palasset** (polsk *Pałac Branickich*) er det fremste av tre palasser reist av Branicki-familien i Warszawa. Det ble bygd i nærheten av Kongeslottet, og var en av de rikeste magnatresidenser i hovedstaden. Palasset ligger i dag ved Miodowa-gaten 6. 

Senbarokkpalasset til Branicki-familien har to klassisistiske tilbygg og en større gårdsplass som avgrenses av en port fra Podwale-gaten. Det huser i dag en del av Warszawas rådhus.

Historie
--------

En av palassets sidefløyer Foto: Marek og Ewa Wojciechowscy 
Den opprinnelige bygningen som stod der palasset befinner seg i dag i den første halvdel av 1600-tallet var Sapieha-familiens herregård. I det 18. århundre ble gården kjøpt av Stefan Mikołaj Branicki.

Palasset ble reist i rokokkostil på 1740-tallet til storhetman Jan Klemens Branicki etter tegninger av Jan Zygmunt Deybel, i samarbeid med Jan Henryk Klemm, Jakub Fontana og Jan Chryzostom Redler, inspirert av samtidens franske palasser. Palasset var da kjent som «Fru Krakowskas palass», etter kallenavnet til hetmanens kone Izabela Poniatowska, søsteren til kong Stanisław August Poniatowski. I 1804 solgte hun palasset til Niemojewski-familien. I 1817 gikk det derimot over til Stanisław Sołtyk. Palasset ble ombygd flere ganger på 1800-tallet, og ble i stor grad ødelagt av tyskerne under andre verdenskrig. Etter krigen ble Branicki-palasset gjenoppbygd i årene 1947–1953, på grunnlag av et maleri av Bernardo Belotto.
**Federico Lombardi** (født 1942) er en italiensk jounalist og prest. Han var direktør for Den Hellige Stols pressekontor 2006 − 2016.

Han trådte inn i det jesuittiske novisiatet i Avigliana i 1960, og studerte filosofi fra 1962 til 1965 ved jesuittenes fakultet *Aloisianum*, der han tok lisensiatgrad i filosofi. Han arbeidet som studieassistent ved det jesuittiske universitetet i Torino fra 1965 til 1969, og tok i denne perioden også lisensiatgrad i matematikk. Fra 1969 til 1973 studerte han ved jesuittenes Philosophisch-theologische Hochschule Sankt Georgen i Frankfurt am Main, hvor han tok lisensiatgrad i teologi. Han ble presteviet i 1972.

Fra 1973 til 1977 jobbet han som journalist og stedfortredende sjefredaktør i jesuittenes avis *La Civilta Cattolica*. Mellom 1984 og 1990 var han provinsial i den italienske jesuittprovinsen. Fra 1991 til 2005 var han programdirektør for Vatikanradioen. I 2001 ble han direktør for Den Hellige Stols fjernsynssenter, Centro Televisivo Vaticano, og i 2005 ble han generaldirektør for Vatikanradioen. Han beholdt begge disse stillingene da han ble utnevnt til direktør for Den Hellige Stols pressekontor i 2006 av pave Benedikt XVI, som etterfølger etter Joaquín Navarro-Valls. Han gikk av 1. august 2016.

Referanser
----------

1. ↑  «Padre Lombardi lascia la direzione della sala Stampa Vaticana» **(italiensk)**. Italia Online. 8. februar 2016.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** ISNI **·** SUDOC **·** NKC **·** ICCU **·** BNE
 |
Kart over Bouvetøya med *Thompson I.* fra 1898
**Thompson-øya** (koordinater: 53º56’S og 5º30’Ø) er en fantomøy i Sørishavet mellom Sør-Amerika, Sør-Afrika og Antarktis, som ligger ca. 70 km nordøst for Bouvetøya. En fantomøy er en øy som var tegnet inn i kart, men som senere har vist seg å ikke eksistere.

Historie
--------

Thompsonøya ble oppdaget av den engelske kapteinen George Norris, og hans mannskap på «Sprightly» den 13. desember 1825. Dette etter å ha gjenoppdaget Bouvetøya, som de da gav navnet Liverpool Island. Ved siden av Thompsonøya skal Norris også ha observert noen klipper han kalte for «The Chimnies» eller Skorsteinspipene. Enten Thompsonøya eller Bouvetøya skal ha blitt landgått og gjort krav på av den engelske Kong Georg den IVs navn av Norris og hans mannskap, men hvilken av øyene er det tvil om. Kaptein Joseph J. Fuller skal i 1893 gjennoppdaget øya på sitt selfangstskip «Francis Allen», som han også kalte Circumcision.

### Senere tvilsomhet rundt øyas eksistens

I senere tid har observasjonene til Norris angående Thompsonøya vært kritisert og flere mener at han har blitt narret av et isfjell. Han skal også ha vært unøyaktig og hatt en tendens til å blande nautiske mil og legion. Den tyske «Valdivia»- ekspedisjonen ble i 1898 sendt fra Hamburg til Sydishavet for å finne ut hvorvidt Thompsonøya og øyene rundt eksisterte. Øyene ble ikke observert, og «Valdivia» sine dybdemålinger i området hvor Thompsonøya skulle ha befunnet seg var på 1849 meter og 2321 meter. Den andre «Norvegia»- ekspedisjonen gjorde også et forsøk på å finne Thompsonøya i 1928. Men som «Valdivia»-ekspedisjonen 30 år før dem, var ingen observasjoner gjort. Det siste forsøket på å søke etter øya ble gjort under den engelske «Discovery»-ekspedisjonen i 1930. Følgene av ekspedisjonen var at Thompsonøya ble fjernet fra britiske kart i 1931.

Beskrivelse
-----------

Thompsonøya skal ha blitt beskrevet av kaptein Norris som en liten og lavtliggende øy, og skal så vidt ha vært synlig. Norris beskriver også øya som vulkansk som følger av at den bestod av bare slagg med årer av lava som så ut som sort glass.

Referanser
----------

1. 1 2 3 4 5 6 7  Bjarne Aagaard (1930). *Fangst og forskning i Sydishavet, bd 2: Nye tider*. Gyldendal Norsk Forlag. s. 468-678. CS1-vedlikehold: Dato og år (link)
2. 1 2 3  Horsburgh, James (1841). *The India Directory, Or, Directions for Sailing to and from the East Indies, China, Australia, and the Interjacent Ports of Africa and South America: Comp. Chiefly from Original Journals of the Honourable Company's Ships, and from Observations and Remarks, Resulting from the Experience of Twenty-one Years in the Navigation of Those Seas* **(engelsk)**. London: W.H. Allen and Company. s. 109-110.
3. ↑  Stommel, Henry (3. mai 2017). *Lost Islands: The Story of Islands That Have Vanished from Nautical Charts* **(engelsk)**. New York: Courier Dover Publications. s. 98 - 99. ISBN 9780486821245. CS1-vedlikehold: Dato og år (link)
**Branko Dolhar** (født 2. februar 1949 i Ljubljana) er en slovensk tidligere skihopper som konkurrerte internasjonalt for Jugoslavia i årene 1965-1979.

I junior-EM 1968 ble han nummer 13 i hopprennet i Prémanon. Han ble nummer 60 av 66 deltakere i normalbakken i senior-VM i Štrbské Pleso 1970. I OL i 1976 kom han på 42.-plass både i normalbakken i Seefeld og i storbakken i Innsbruck. Hans siste internasjonale mesterskap var VM i skiflyging i Vikersund i 1977, der han ble nummer 26.

Dolhar vant konkurransen Schwarzwälder Springertournee i 1974; konkurransen besto av renn i Schönwald og Hinterzarten. Han deltok i den tysk-østerrikske hoppuka i årene 1969-1971 og 1973-1977. Hans beste plassering i enkeltrenn i Hoppuka var 26.-plass i Bischofshofen 6. januar 1977.

Sammenlagtplasseringer i Hoppuka:

|  |  |  |  |  |  |  |  |
| --- | --- | --- | --- | --- | --- | --- | --- |
| År | 1968/69 | 1969/70 | 1970/71 | 1973/74 | 1974/75 | 1975/76 | 1976/77 |
| Plassering | 47 | 54 | - | 58 | 47 | 80 | 45 |

I senere år har Branko Dolhar vært generalsekretær i arrangementskomiteen for skiflyging i Planica. Fra 2000 til 2006 var han teknisk direktør i KOP, interesseforeningen for arrangørene av skiflygingsrenn.

Referanser
----------

1. ↑  Sports Reference: Branko Dolhar Arkivert 23. desember 2009 hos Wayback Machine. (olympiaresultater, besøkt 15. mars 2016)
2. ↑  VG: Tror på ny v-rekord i Planica (15. mars 2001, besøkt 15. mars 2016)
3. ↑  KOP: Präsidenten der KOP Arkivert 16. mars 2016 hos Wayback Machine. (besøkt 15. mars 2016)

Hovedkilde
----------

* Adam Kwieciński: Hoppresultater Branko Dolhar (besøkt 15. mars 2016)

Eksterne lenker
---------------

* (en) Branko Dolhar – Olympedia Rediger på Wikidata

* (en) Branko Dolhar – Sports-Reference (OL-resultater – arkivert) Rediger på Wikidata

* (en) Branko Dolhar – FIS (skihopping) Rediger på Wikidata

* (en) Branko Dolhar – TheSports.org Rediger på Wikidata
**Federico Sanseverino** (født 1475 eller 1477, død 7. august 1516) var en av Den katolske kirkes kardinaler.

Han ble kreert til kardinal *in pectore* 9. mars 1489 av pave Innocens VIII, som døde uten å ha «publisert» ham. Imidlertid intervenerte kardinal Ascanio Sforza under sedesvakansen og publiserte utnevnelsen, slik at Sanseverino kunne delta på konklaven.

Han ble avsatt som kardinal og ekskommunisert av pave Julius II den 24. oktober 1511 fordi han deltok på det skismatiske konsilet i Pisa (1511–1512). Det ble også kardinalene Francisco de Borja, Bernardino López de Carvajal, Guillaume Briçonnet og René de Prie, pave Leo X fikk benådet og gjeninnsatt dem (unntatt Francisco de Borja, som døde i 1511).

Referanser
----------

1. ↑   webdept.fiu.edu[Hentet fra Wikidata]

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** VIAF **·** GND **·** LCCN **·** ISNI
 |
**Federico Cecon** (født 11. juni 1994) er en italiensk skihopper. Han er sønn av skihopperen Roberto Cecon.

Han debuterte i verdenscupen under et renn i Nizjnij Tagil 13. desember 2014 med en 42. plass, som forøvrig er hans beste plassering i verdenscupen. Han deltok i normalbakkerennet og storbakkerennet under Ski-VM 2015 i svenske Falun, og kom på henholdsvis 48. og 49. plass, uten å kvalifisere seg til finaleomgangen. Han var også ankermann på det italienske laget som kom på 12. plass under lagkonkurransen.¨

Han representerte Italia under Vinter-OL 2018, hvor han kom på 48. plass under normalbakkerennet. Han kvalifiserte seg ikke til storbakkerennet, men kom på 11. plass med det italienske laget under lagkonkurransen.

Referanser
----------

1. ↑   www.pyeongchang2018.coni.it, besøkt 20. februar 2018[Hentet fra Wikidata]

Eksterne lenker
---------------

* (en) Federico Cecon – Olympedia Rediger på Wikidata

* (en) Federico Cecon – FIS (kombinert) Rediger på Wikidata

* (en) Federico Cecon – FIS (skihopping) Rediger på Wikidata

* (pl) Federico Cecon – skijumping.pl Rediger på Wikidata
**Bishops Waltham** (eller: **Bishop's Waltham**) er en liten by i Hampshire, England. Den ligger i distriktet City of Winchester, og hadde i 2010 en befolkning på 7 018 innbyggere.

I 904 ble byen gitt til biskopen av Winchester, og den fikk dermed sitt navn («biskopens Waltham»). En senere biskop, Henry du Blois, bygde Bishops Waltham Palace, som nå ligger i ruiner. William av Wykeham døde i byen.

I 904 ble byen gitt til biskopen av Winchester, og den fikk dermed sitt navn («biskopens Waltham»). En senere biskop, Henry du Blois, bygde Bishops Waltham Palace, som nå ligger i ruiner. William av Wykeham døde i byen.

Etter slaget ved Trafalgar ble flere franske fanger, inkludert admiral Pierre-Charles Villeneuve, innkvartert i byen.

Byen har en normannisk sognekirke, og en rekke georgianske bygninger. Like utenfor byen ligger en vingård.

Referanser
----------

1. ↑  Bishops Waltham 2012 Map Arkivert 26. april 2016 hos Wayback Machine. (PDF)

Eksterne lenker
---------------

* Offisielt nettsted Rediger på Wikidata

* (en) Bishop's Waltham – kategori av bilder, video eller lyd på Commons Rediger på Wikidata
* Hantsweb
* Bishops Waltham Parish Council
* Future Proof Bishops Waltham, miljøgruppe
* Bishops Waltham Data Set August 2013 (PDF), statistikk

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames
 |
***9. april*** var en av de illegale avisene som ble utgitt under den tyske okkupasjonen av Norge under andre verdenskrig.

Initiativet til avisen kom etter en skolestreik i Oslo. Elevprotestene kom da departementet krevde at skolene skulle arrangere besøk på en Hitlerjugend-utstilling i hovedstaden. Etter skolestreiken dannet elevene ved de høyere skolene et hemmelig elevråd. En gruppe gymnasiaster tok samtidig fatt på arbeidet med å utgi en illegal avis til utdeling på skolene. Bak dette initiativet sto Paal Brekke, Sven Gjems, Gunnar Mack og Jan Rustad.

De skaffet seg skrivemaskin ved å gjøre innbrudd på Ullern skole, og finansierte avisen med penger de fikk fra en skipsreder. Den ble mangfoldiggjort i en hytte på Jaren på Hadeland.

*9. april* kom med sitt første nummer nettopp 9. april 1941. Undertittelen var: «*må aldri bli glemt*».

Avisen brakte blant annet en liste over nazi-lærere og nazi-elever ved de høyere skolene, og ga konkrete anvisninger: *«Man bør ikke provosere disse mennesker, men vi skal holde oss fullstendig borte fra ethvert samkvem med dem og la dem føle at de har stilt seg helt utenfor.»*

*9. april* rakk bare å komme med tre nummer. En av de som sto bak avisen ble arrestert, og de andre måtte flykte til Sverige.

Referanser
----------

1. ↑  Side 46 – 47. Hans Luihn: *De illegale avisene*, Universitetsforlaget (1960)

Portal: Andre verdenskrig
**Branko Brnović** (kyrillisk: Бранко Брновић; født 8. august 1967) er fotballmanager og tidligere profesjonell fotballspiller fra Montenegro.

Klubb
-----

Etter å ha starta sin profesjonelle karriere i lokalklubben Budućnost, signerte Brnović kontrakt med Partizan i 1991, som var en av de største klubbene i Yugoslavia. 

I 1994 flyttet Brnović og signerte kontrakt med RCD Espanyol i La Liga. Der avsluttet han karrieren sin etter sesonger og en kamp i liga.

Brnović kom tilbake i 2006 for å spille en sesong i Montenegrinsk klubb Kom.

Internasjonal karriere
----------------------

Brnović spilte 27 landskamper for Yugoslavia, den første kampen mot Hellas i Novi Sad. Han spilte også i kvalifikasjoner for UEFA Euro i 1991 da Yugoslavia kom hele veien til Sverige men ble suspendert på bakgrunn av sanskjoner i krigstiden. Senere ble Brnović tatt ut for å spille 1998 FIFA Verdenscup i Frankrike. Han spilte tre kamper. Han var også medlem av Yogoslavisk ungdomsteam som vant FIFA Verdens ungdomsmesterskap i 1987. 

I mars 2007 var Brnović signert som assisterende manager for Montenegro. I september 2011 ble han utnevnt som hovedtrener etter at Zlatko Kranjčar fikk sparken. Laget kom seg til Euro 2012 playoffs men tapte 0-3 mot Tjekkia. Den 17. desember i 2015 kom nyheten om at kontrakten til Brnović gikk ut samme året og det var ikke planlagt å forlenge den.

Referanser
----------

1. ↑   Catalan Sport Encyclopedia, oppført som Branko Brnovic, Enciclopèdia de l'Esport Català ID 1656[Hentet fra Wikidata]
2. ↑   transfermarkt.com, oppført som Branko Brnovic, Transfermarkt spiller-ID 102964, besøkt 9. oktober 2017[Hentet fra Wikidata]

Eksterne lenker
---------------

* (en) Branko Brnović – FIFA Rediger på Wikidata

* (en) Branko Brnović – Transfermarkt Rediger på Wikidata

* (en) Branko Brnović – Transfermarkt (manager) Rediger på Wikidata

* (en) Branko Brnović – national-football-teams.com Rediger på Wikidata

* (en) Branko Brnović – WorldFootball.net Rediger på Wikidata

* (en) Branko Brnović – EU-Football.info Rediger på Wikidata

* (en) Branko Brnović – FBref Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Carl August Severin Lydholm** (født 14. november 1945) er en dansk frelsesarméoffiser. Han ble født som den yngste av fem søsken. Foreldrene er frelsesarmemajorene Viggo og Carla Lydholm. Han begynte frelsesarmeoffisersskolen i London i 1965, kom til Danmark som frelsesarmeløytnant i 1967 og ble beordret som korpsleder i Rønne på Bornholm. I november 1967 giftet han seg med frelsesarmeløytnant Gudrun Arskog

De hadde korpsordrer i Danmark og England fram til 1988. Da ble han divisjonssjef for Østre div. i Danmark. I 1991 fikk han ordren som finanssekretær, og etter noen år fikk han også ansvar for eiendomsavdelingen. I 1997 ble han generalsekretær for Russland/SUS command og i 1999 territorieleder i Finland og Estland territorium.

Lydholm har vært sterkt engasjert i det økumeniske liv i Danmark som medlem av Økumenisk Fællesråds forretningsutvalg og senere som nestformann. Han har også sittet som medlem i Nordisk Økumenisk Råd i forskjellige perioder.

Sammen med sin kone ble han 11. juli 2005 beordret som landsledere – kommandører – i Frelsesarmeens territorium Norge, Island og Færøyene. I 2011 ble de pensjonert fra aktiv tjeneste, og flyttet tilbake til sitt hjemland Danmark.

I november 2005 ble Carl Lydholm kritisert i norsk presse på grunn av at en praktiserende homofil frelsesarmeeoffiser mistet retten til å være offiser og ble omplassert til en sivil stilling på Frelsesarmeens hovedkvarter, i henhold til den internasjonale Frelsesarmeens retningslinjer. Landsforeningen for lesbisk og homofil frigjøring oppfordret til boikott av Frelsesarmeens julegryte, men boikotten fikk ikke spesielt godt gehør i den norske befolkningen.

I januar 2006 ble Carl Lydholm som en av fem nominert som ny general, verdensleder, men det var Shaw Clifton som ble valgt.

Eksterne lenker
---------------

* Frelsesarmeens offisielle presentasjon av kandidatene til generavalg Arkivert 25. mars 2007 hos Wayback Machine.
**Carl Ulf Sture Lundström** (født 13. april 1960 i Filipstad i Sverige) er en svensk forretningsmann.

Carl Lundström er sønn av Ulf Lundström og barnebarn av Karl Edvard Lundström, grunnleggeren av knekkebrødfabrikanten Wasabröd. Når hans far Ulf Lundström døde i 1973 var Carl Lundström en av de fem arvingene til Wasabröd og søsterselskapet OLW. I 1982 ble Wasabröd solgt til det sveitsiske farmasøytiske selskapet Sandoz, som gjorde Lundström meget rik.

Lundström grunnla og finansierte en rekke selskaper, deriblant Rix Telecom AB (også kjent som Port80), som solgte serverplass og internettilgang til PRQ HB, som igjen på den tiden var vert for BitTorrent-trackereren The Pirate Bay. Tobias Andersson, medgrunnleggeren av The Pirate Bay, sa at: «Vi ville ikke ha vært i stand til å starte nettstedet uten støtte fra Carl Lundström.»

Referanser
----------

1. 1 2 3   Sveriges befolkning 2000, oppført som Lundström, Carl Ulf Sture, besøkt 26. april 2022[Hentet fra Wikidata]
2. ↑   expo.se, besøkt 26. april 2022[Hentet fra Wikidata]
3. ↑  Sidea, Emanuel (23. april 2007). «Högerextremist sponsrar filpirater». *Veckans Affärer*. Arkivert fra originalen 2. mars 2009. Besøkt 19. februar 2009.

Eksterne lenker
---------------

* (en) Carl Lundström – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
Balut
**Balut** er en asiatisk matrett som består av et 15 dager gammelt andeegg som inneholder et embryo. Balut spises i store deler av Sørøst- og Øst-Asia, men er trolig mest populært på Filippinene.[] På Filippinene selges de varme, og nytes gjerne med eddik, eller Tabasco, og sammen med øl.

Stokkanden (*Anas platyrhynchos*), på Filippinene også kjent som «Pateros duck», er særlig populær for eggprodusjon for balut.

I Norge produseres det også slike andeegg, tilpasset ønskene hos kunder med vietnamesisk eller filippinsk bakgrunn.[]

I Kina kalles retten *maodan* (毛蛋; pinyin: *Máodàn*; «fjæregg»), og det er mulig at inspirasjonen til den ble bragt til landet av kinesere som hadde besøkt Filippinene.[]

I Laos kalles den *Khai Luk*, i Kambodsja *Pong tea khon* og i Vietnam *Trứng vịt lộn* eller *Hột vịt lộn*. De forskjellige nasjoner kan ha noe avvikende skikker om hvor gammelt kyllingembryoet bør være. Vietnamesere foretrekker egg som er noe eldre.[]

Retten er også kjent i Japan og i Korea.

Mange mener at dette er et afrodisiakum for både menn og kvinner.[]

Referanser
----------

1. ↑  Romjali, E.N.; Lambio, A.L.; Luis, E.S.; Roxas, N.P.; Barion, A.A. (2014). «Fertility and hatchability of eggs on mallard ducks (Anas platyrhynchos L.) of different plumage pattern under different feeding regimes». *JITV*. 19 (3): 674–678.

|  |  |
| --- | --- |
| Oppslagsverk/autoritetsdata | Store Danske Encyklopædi **·** TasteAtlas
 |
**Hamandiya-drapet** er et mord på en handikappet 52-årig irakisk sivil, begått av amerikanske styrker, den 26. april 2006. Påstandene er at amerikanske soldater skal ha dratt irakeren ut fra hjemmet sitt før han ble skutt i veikanten. for så å forsøke å skjule dette ved å plante våpen på liket.

Etterforskningen ble satt i gang etter at irakiske myndigheter kom med anklager mot den amerikanske marinen 1. mai.

3. juni 2006 uttalte amerikanske talsmenn at åtte soldater som er under etterforskning for drapet, blir holdt i militært fengsel, og fire andre blir holdt på basene sine.

21. juni ble det så kjent at 8 amerikanske soldater vil bli tiltalt for mord, og forsøk på å skjule en forbrytelse. 

De tiltalte er:

* Sgt Lawrence Hutchins
* Cpl Trent Thomas
* Navy Hospital Corpsman 3rd Class Melson Bacos
* Lance Cpl Tyler Jackson
* Pfc John Jackson
* Lance Cpl Jerry Shumate
* Lance Cpl Robert Pennington
* Cpl Marshall Magincalda.

Eksterne lenker
---------------

* CNN: "Source: Killing of Iraqi may have been 'premeditated"
* CNN: "Eight confined in connection with Iraqi's death"
* Yahoo News: "US seen charging Marines in Iraqi civilian death"
* BBC News: "Marines face Iraq murder charges"
Den amerikanske fredsaktivisten Cindy Sheehan 2008
**Cindy Lee Miller Sheehan** (født 10. juli 1957 i California) er en amerikansk anti-krigs-aktivist.

Cindy Sheehan ble et symbol for antikrigsbevegelsen mot krigen i Irak da hun i august 2005 opprettet en protestleir utenfor den amerikanske presidenten George W. Bush' ranch i Crawford i Texas. Hun hadde da mistet sin eldste sønn Casey, som ble drept i tjeneste som amerikansk soldat i Irak. Sheehan forlangte at Bush skulle snakke med henne om krigen i Irak.

Cindy Sheehan ble arrestert i januar 2006 da hun var iført en T-skjorte med teksten «2 245 døde. Hvor mange flere?» på engelsk. Hun reiste dessuten til Cuba for å få stengt den amerikanske fangeleiren på Guantanamo.

I 2008 stiller Sheehan som uavhengig kandidat til Den amerikanske kongressen mot Demokratenes leder i Representantenes hus, Nancy Pelosi.

Sheehan har en mastergrad i historie fra University of California, Los Angeles og er engasjert som ungdomsarbeider i en katolsk kirke. Hun er bosatt i San Francisco i California.

Etter ønske fra Tove Bye, Erik Byes enke, ble Sheehan tildelt Erik Byes Minnepris i 2008.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Cindy-Sheehan, besøkt 9. oktober 2017[Hentet fra Wikidata]
2. ↑   debsfoundation.org[Hentet fra Wikidata]
3. ↑   www.uspeaceprize.org[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** LCCN **·** ISNI **·** BNF **·** BNF (data) **·** SUDOC
 |
Språkgrupper i området
██ Nordgermansk (Island og Skandinavia)

██ Finsk-ugrisk (Finland, Estland)

██ Baltisk (Latvia, Litauen)

Kart over Baltoskandia
**Baltoskandia** er et geografisk område som består av de nordiske landene og de baltiske landene, altså Sverige, Danmark, Norge, Island, Finland, Estland, Latvia og Litauen. Begrepet ble først brukt i 1928 av den svenske geografen Sten de Geer, og har senere blitt brukt av den estiske geografen Edgar Kant, og den litauiske professoren Kazys Pakštas.

Baltoskandia er definert som eget område av historiske grunner. Det er ikke et geografisk område på samme måte som Fennoskandia, som sammenfaller med det baltiske skjold. Bortsett fra Island ligger alle landene i området rundt Østersjøen, og de har vært i kontinuerlig kontakt med hverandre gjennom hundrevis av år. Østersjøen kan dermes sies å være Baltoskandias Mare Nostrum.

Ifølge Estlands tidligere president Toomas Hendrik Ilves, har Baltoskandia alltid vært et område med felles tilhørighet.[1] Ilves mener at den nåværende delelinjen mellom Norden og Baltikum oppsto først som følge av andre verdenskrig, fordi Sovjetunionen okkuperte de tre baltiske landene og skilte dem fra de andre nasjonene i det baltoskandiske området.

I den litauiske byen Panevėžys finnes *Det baltoskandiske akademi* (Baltoskandijos akademija), som ble grunnlagt i 1991 for å fremme kontakten mellom de baltiske og de nordiske landene, og for å forsterke koblingen mellom litauisk kultur og kulturen i resten av Baltoskandia.

Språk
-----

Eulerdiagram for begrep som brukes for Baltoskandia, Norden og nærliggende områder
Finsk og estisk tilhører begge den finsk-ugriske språkgruppen, og nasjonene er beslektet på samme måte som de skandinaviske landene seg imellom. Estland er også på grunn av sin plassering nært Finland det landet som har hatt mest kontakt med Norden.

Andre begreper
--------------

Nordic-Baltic Eight (NB8) er en regional samarbeidsorganisasjon mellom alle landene i regionen.

Referanser
----------

1. ↑  Ilves, Toomas Hendrik: Mihin me kuulumme? Kanava, 2009, nr 4-5, s. 227-230. (På finsk)
**Remote and virtual tower** (**RVT**) er et moderne konsept hvor lufttrafikktjenesten på en flyplass utføres et annet sted enn fra det lokale kontrolltårnet. Konseptet ble opprinnelig utviklet for flyplasser med et lavt traffikknivå, men i 2021 ble det implementert på en større internasjonal flyplass, nemlig London City Airport.

Den første fjernstyringen ble introdusert i Sverige i april 2015. I 2019 ble *Scandinavian Mountains Airport* i Dalarna, Sverige, verdens første flyplass som ble bygd uten et a tradisjonelt kontrolltårn. Konseptet vurderes også å bli tatt i bruk som beredskapsplaner for større lufthavner eller for kontroll av oppstillingsplasser.

Referanser
----------

1. ↑  «Aircraft Movements 2019» (PDF). s. 1. Arkivert fra originalen (PDF) 1. august 2021. Besøkt 3. mai 2021.
2. ↑  Young, Sarah (30. april 2021). «Ground control out, remote control in at London City Airport». *Reuters*.
3. ↑  «Notice of Proposed Amendment 2017-21. Technical and operational requirements for remote tower operations RMT.0624 (PHASE 2)» (PDF). 20. desember 2017. s. 4.
4. ↑  Raman, RC (11. mai 2020). «Remote ATC towers and the changing airport landscape». International Airport Review.
5. ↑  «Remote Towers. Position Paper». 17. november 2020.